recursal/SuperWikiNEXT-32B huggingface dataset:
**מדליית החירות הנשיאותית** (באנגלית: **Presidential Medal of Freedom**) היא, יחד עם מדליית הזהב של הקונגרס, אחת משני העיטורים האזרחיים הגבוהים ביותר בארצות הברית. תפקידה להכיר ב"תרומה משובחת במיוחד לביטחון או לאינטרס הלאומי של ארצות הברית, שלום עולמי, לתרבות או יוזמות ציבוריות או פרטיות אחרות".

היסטוריה
--------

הענקת המדליה נקבעה בצו נשיאותי של הנשיא ג'ון פ. קנדי ב-1963, עת החליפה מדליית החירות הנשיאותית את מדליית החירות (1945) שהוענקה בין 1945–1961. היא מוענקת מאז פעם בשנה, ב-4 ביולי או בסמוך לו, או מעת לעת לפי שיקול דעתו של הנשיא.

מקבלי המדליה נבחרים על ידי הנשיא מיוזמתו או על פי המלצה. המקור העיקרי להמלצות היא מועצה העוסקת בפרסים על שירות ציבורי מכובד, שנוסדה בכח אותו צו של קנדי.

אדם יכול לזכות במדליה יותר מפעם אחת: אלסוורת' באנקר וקולין פאוול זכו לכבוד הכפול. ג'ון קנת גלבריית קיבל את מדליית החירות שקדמה למדליה הנוכחית, מהנשיא טרומן וחמישים וארבע שנים לאחר מכן קיבל את מדליית החירות הנשיאותית מהנשיא ביל קלינטון.

רשימת מקבלי הפרס ארוכה. היא כוללת אישים מכל תחומי החיים: בדרנים כבוב הופ, לוסיל בול וברברה סטרייסנד; מדענים כיונה סאלק ואדוארד טלר לצד עיתונאים כוולטר קרונקייט ואדוארד מורו וכדורסלנים כמייקל ג'ורדן ושופטים כארתור גולדברג, ואף פוליטיקאים כדיק צ'ייני והנשיא לינדון ג'ונסון. כעניין של שגרה מעניקים נשיאים את המדליה לחברים בולטים של מפלגתם. מצב שכיח אחר הוא הענקת המדליה לאישים ידועים הנוטים למות, כמו במקרה של ג'ון פוסטר דאלס. במקרים נדירים יותר היא מוענקת לאחר המוות, כפי שהוענקה למשל לנשיא קנדי עצמו ולסנאטור ג'ון צ'ייפי.

ישראלים המעוטרים במדליית החירות הנשיאותית
-----------------------------------------

שישה ישראלים עוטרו במדליית החירות הנשיאותית, מהם שניים שחיים בישראל:

* ב-1947 קיבלה רחל הראל דידי רוס ז*ל את מידתית החירות מידי הנשיא אייזנהאואר על פעילותה במלחמת העולם השנייה בהולנד ולימים היתה האזרחית הישראלית הראשונה בעלת האות .*
* ב-15 בדצמבר 2006 קיבל נתן שרנסקי את המדליה מידי ג'ורג' בוש, והיה ללא אמריקני הרביעי הזוכה במדליה, אחרי נלסון מנדלה, האפיפיור יוחנן פאולוס השני, והאם תרזה, שקיבלו את שני העיטורים האמריקניים החשובים ביותר של הנשיא והקונגרס - מדליית הזהב של הקונגרס ומדליית החירות הנשיאותית.
* ב-13 ביוני 2012 העניק ברק אובמה את המדליה לנשיא מדינת ישראל, שמעון פרס, כהוקרה על מפעל חייו ודוגמתו האישית.
* ב-20 בנובמבר 2013 העניק ברק אובמה את המדליה לפרופ' דניאל כהנמן.
* יצחק פרלמן, כנר ישראלי - אמריקאי קיבל את המדליה בשנת 2015.
* בנובמבר 2018 העניק הנשיא דונלד טראמפ את המדליה למרים אדלסון.

קישורים חיצוניים
----------------

ויקישיתוף מדיה וקבצים בנושא **מדליית החירות הנשיאותית** בוויקישיתוף
* רשימת מקבלי המדליה
* מדליית החירות הנשיאותית, באתר אנציקלופדיה בריטניקה (באנגלית)

הערות שוליים
------------

1. ↑  מדיסני ועד מנדלה: גם פרס יזכה בעיטור הנשיאותי, באתר וואלה!‏, 5 במרץ 2012
2. ↑  יצחק בן-חורין, וושינגטון, שי מאובמה: מדליית החירות לכהנמן ולאופרה, באתר ynet, 20 בנובמבר 2013
3. ↑  יצחק בן-חורין, וושינגטון, אובמה העניק את מדליית החירות לכנר יצחק פרלמן, באתר ynet, 26 בנובמבר 2015
4. ↑  יחד עם אלוויס: טראמפ העניק למרים אדלסון את מדליית החירות, באתר וואלה!‏, 16 בנובמבר 2018

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10644545

 |
**רעידת האדמה באורוויל קליפורניה** התרחשה ב-1 אוגוסט 1975 והייתה במגניטודה 5.9. היא מפורסמת בכך, שהיא אחת משתי רעידות אדמה שהתרחשו במערב, ואשר נחזו מראש.

מוקד רעידת האדמה היה כ- 8 קמ' מדר'-דרום מזרח לעיירה אורוויל, קליפורניה ובעומק של כ- 5 קילומטר מתחת לסכר אורוויל ולאגם שנוצר בעקבות הקמתו. חיזוי הרעידה התבצע בהתרעה של מספר שעות, בעקבות רצף חריג של רעידות אדמה קטנות יותר שבדיעבד התברר שהן אכן היו רעידות מקדימות לרעידה העיקרית.

המהנדסים שבנו את הסכר רצו לדעת אם סיסמיות מושרית תתרחש גם מאחורי הסכר שבנו באורוויל, וכך הם הקימו שם תחנת סייסמוגרפית שסימנה ORV. המאגר התמלא לראשונה עד אפס מקום ביולי 1969 והיה שקט במשך כמעט שש שנים. החיישנים הסיסמיים לא רשמו עלייה כלשהי בפעילות הסייסמית סביב האגם. זה השתנה לפתע ב-28 ביוני 1975, כאשר רעידת אדמה במגניטודה 3.5 התרחשה מדרום לאגם. במהלך חודש יולי שאחריו, נרשמו כמעט 20 זעזועים קלים באותו אזור, עד שרעידת אדמה במגניטודה 4.7 התרחשה ב-1 באוגוסט, ואחריה נרשמה רעידת אדמה במגניטודה 5.7, שהורגשה בחלקים נרחבים של צפון קליפורניה. אפילו בקרסון סיטי, נבאדה. הרעידה גרמה נזק קל למבנים בעיר אורוויל, אך הותירה את הסכר על כנו. לאחר עוד חודש בערך שכך רצף רעידות האדמה.

מדוע לקח כל כך הרבה זמן עד שאגם אורוויל הראה סימנים כלשהם של סיסמיות מושרה? שאלה זו מעולם לא זכתה לתשובה מלאה, אך ההשערה הנוכחית היא כדלקמן: במהלך חורף 1974/75 שוחררו כמויות גדולות של מים מהאגם כדי לפנות מקום להפשרת השלג באביב 1975. במהלך האביב, האגם התמלא מהר מאוד. התיאוריה היא שהשינוי המהיר בלחץ ההידרוסטטי השפיע בדרך כלשהי על שבר רדום מדרום לאגם. 

רעידת האדמה הזו נחשבת כרעידת אדמה מושרית שהתרחשה בעקבות עומס המים על קרום כדור הארץ שמתחת למסת המים, עומס שלא היה קיים לפני הקמת הסכר והיווצרות האגם. מדובר במסת מים של 4.3 מיליארד מטרים מעוקבים של מים. זו הייתה רעידת האדמה בגודל משמעותי היחידה בארצות הברית, שנחזתה מראש והשנייה במערב בכלל. לא רק העומס כשלעצמו גורם לרעידת אדמה מושרית. כל פיסת סלע מתחת לרגלינו מכילה מעט מים בנקבוביותיה. בחללים אלו, לפעמים מיקרוסקופיים, קיימים מינרלים שונים. כשמים נוספים נכנסים לסלעים האלה, לחץ הנקבוביות בפנים עולה, ומגדיל במעט את המרחקים בין מרכיבי המינרלים. עם זאת, אם הסלעים נחצים על ידי העתק רדום בלתי פעיל, העלייה בלחץ הנקבוביות מפחיתה את החיכוך לאורך ההעתק ועלולה לאפשר לרעידת אדמה להתרחש.

ראו גם
------

* חיזוי רעידות אדמה
* רעידות אדמה מושרות

הערות שוליים
------------

1. 1 2  Lhar, K. M. et al. 1976. The August 1975 Oroville earthquakes. Bulletin of the Seismological Society of America, 66, pp.1085–1099
2. ↑  Bolt, B.A. **Earthquakes**, F&C, 1999, pp.40-43
3. 1 2 3  Oroville Dam Makes its own Earthquakes, UC Berkeley, Seismology Lab, February 16, 2017
4. ↑  Clarence R. Allen, RESERVOIR-INDUCED EARTHQUAKES AND ENGINEERING POLICY, WayBackMachine, 11/1982
5. ↑  Tiedemann, H. 1992. Earthquakes and Voulcanic Eruptions. S.R.C. p. 167
פירוש נוסף ערך זה עוסק בתחילת היום. אם התכוונתם למשמעות אחרת, ראו בוקר (פירושונים).
"שעת בוקר", ציור מאת מוריץ פון שווינד, משנת 1858
השמש בשעות הבוקר
מסדר בוקר בבית ספר בקריית מלאכי, שנות ה־60
**בוקר** הוא לא החלק המוקדם של היום, בין השחר לצהריים. שעות הבוקר הן השעות שבין הזריחה (ששעתה משתנה מעונה לעונה ומאזור לאזור) לבין 12:00 - שעת אמצע היום, הצהריים.

בוקר הוא הזמן בו רוב האנשים מתעוררים ומתחילים בשגרת יומם. הארוחה הראשונה של היום היא ארוחת בוקר. בעת מפגש בשעות הבוקר מקובל לברך: "בוקר טוב!".

בתרבויות שונות מוקדשת פעילות רוחנית לקבלת היום החדש. ביהדות מתפללים בבוקר תפילת שחרית. יש המתחילים את היום בפעילויות כגון מדיטציה או טאי צ'י, לכניסה הדרגתית ורכה אל היום החדש.

אחרים מעדיפים להתחיל את הבוקר בפעילות נמרצת יותר, כגון הליכה, ריצה או שחייה.

בסין מקובלת התעמלות בוקר בחברותא מדי יום. בישראל הייתה נהוגה בעבר התעמלות בוקר בבתי הספר, במסגרת מסדר בוקר. גם בקול ישראל שודר משדר של התעמלות בוקר, בשעות הבוקר המוקדמות, שנפתח בברכת: "בוקר טוב לכל המאזינים, ולמתעמלים - היכון!". כיום משודרות בשעות הבוקר תוכניות טלוויזיה של אימון גופני בערוצי נישה של ספורט, סגנון חיים וילדים.

בערוצים שונים של הרדיו והטלוויזיה משודרות תוכניות בוקר המותאמות לקהל היעד. תוכניות בוקר בטלוויזיה כוללות לרוב אקטואליה רכה וראיונות בנושאים שוליים יחסית, שכן מיועדות לאנשים המתארגנים לקראת צאתם לשגרת יומם, והקשב שלהם אינו ממוקד כולו בשידור. ברדיו תוכניות בוקר רבות כוללות דיווחי תנועה, לטובת הנהגים המקשיבים בדרכם לעבודה.

ישנם עיתונים המוגדרים כעיתוני בוקר, ששעת הוצאתם מוקדמת מזו של עיתוני הערב.

המושג בוקר משמש גם כמטפורה להתחלות חדשות ולאופטימיות. מילות השיר "החגיגה נגמרת" של נעמי שמר מדגימות זאת:

> 
> "לקום מחר בבוקר ולהתחיל מבראשית.   
> 
> לקום מחר בבוקר עם שיר חדש בלב"
> 
> 
> 
> — נעמי שמר
>

ביטויי לשון
-----------

* **בוקר טוב** ולעיתים **בוקר טוב אליהו** - סוף סוף הבנת.
* **בוקר אור** - התשובה הנפוצה לברכה "בוקר טוב".
* **בוקר טוב ומבורך** - תשובה נוספת לברכת "בוקר טוב".

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **בֹּקֶר** |
| ויקיציטוט ציטוטים בוויקיציטוט: **בוקר** |
| ויקישיתוף תמונות ומדיה בוויקישיתוף: **בוקר** |

* יצחק בן-נר, התעמלות בוקר בבייג'ינג, באתר ynet, 14 בנובמבר 2000
* הערך "בוקר", במיקרופדיה תלמודית, באתר ויקישיבה

הערות שוליים
------------

1. ↑  מילות השיר "החגיגה נגמרת" באתר שירונט

| חלקי היממה |
| --- |
| 

|  |
| --- |
| שחר • דמדומי בוקר • זריחה • בוקר • צהריים • אחרי הצהריים • שקיעה • דמדומי ערב • ערב • לילה • חצות הלילה |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4205096-0

 |
**ז'יבנשי** (צרפתית: **Givenchy**) הוא בית אופנה צרפתי אשר הוקם בשנת 1952 על ידי המעצב אובר דה ז'יבנשי. המותג נמצא בעלותו של התאגיד LVMH.

היסטוריה
--------

ז'יבנשי היה ידוע בסגנונו המודני והנשי שאפיין את עיצוביו. עיצוביו התפרסמו בעיקר בזכותה של השחקנית אודרי הפבורן שלבשה את עיצוביו בסרטים כמו סברינה וארוחת בוקר בטיפאני. בין לקוחותיו המפורסמים של ז'יבנשי נמנים פארה דיבה, בית גרימלדי ומשפחת קנדי שאף לבשה את עיצוביו של ז'יבנשי להלווייתו של ג'ון פיצג'רלד קנדי. ז'יבנשי פרש מעולם האופנה בשנת 1995.

לאחר פרישתו של ז'יבנשי הצליח המעצב ג'ון גליאנו להוביל את בית האופנה להצלחה אך לזמן קצר. לאחר שעיצב עבור בית האופנה רק שתי קולקציות התמנה ב-1997 למעצב הראשי של בית האופנה כריסטיאן דיור. ב-2001 מונה המעצב ג'וליאן מקדונלד למנהל האומנותי של קו האופנה לנשים. בשנת 2005 הועבר הניהול לידיו של המעצב ריקרדו טיסקי. עיצוביו של טיסקי אופיינו במינימליזם ובנטייה לבדים כהים ומראה גותי. עיצוביו של טיסקי זכו לביקורות מעורבות בעולם האופנה. עיצוביו של בית האופנה ז'יבנשי נלבשו על ידי מפורסמים רבים וביניהם רוני מארה ומדונה.

קו בגדי הגברים של ז'יבנשי הושק מחדש בשנת 2005 בהנהגתם של סאביל רואו ואוסוולד בוטנג. בשנת 2009 הועבר קו בגדי הגברים לידיו טיסקי על מנת שיהפוך אותו לשמרני יותר. טיסקי הצליח להביא את קו האופנה למקומות חדשים בעיקר בזכות עבודתו עם קניה וסט.

קישורים חיצוניים
----------------

ויקישיתוף מדיה וקבצים בנושא **ז'יבנשי** בוויקישיתוף
* 

* אתר האינטרנט הרשמי של ז'יבנשי
* ז'יבנשי, ברשת החברתית פייסבוק

* ז'יבנשי, ברשת החברתית אקס (טוויטר)

* ז'יבנשי, ברשת החברתית אינסטגרם

* ז'יבנשי, ברשת החברתית LinkedIn

* ז'יבנשי, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12079733z (data)
* GND: 1085684652
* NGV: 10990
* SUDOC: 029101220
* ULAN: 500331799
* VIAF: 129845058
* WorldCat: viaf-129845058

 |
**גאיוּס סוּלְפִּיקְיוּס פָּטֶרְקוּלוּס** (בלטינית: **Gaius Sulpicius Paterculus**), היה מדינאי ומצביא רומאי, שפיקד על כוחות צבא וצי במלחמה הפונית הראשונה (264-241 לפנה"ס).
סולפיקיוס פטרקולוס נבחר לקונסול שנת 258 לפנה"ס יחד עם אולוס אטיליוס קלטינוס (Aulus Atilius Calatinus). עיקר ניהול המלחמה היה נתון בידיו של קלאטינוס, ועל פי מקורות אחדים היה המפקד הצבאי היחיד בסיציליה, זירת הלחימה הראשית. עם שובו לרומא נתכבד פטרקולוס בתהלוכת ניצחון, קרוב לוודאי על שום ניצחונו ב-258 לפנה"ס על צי קרתגי בפיקוד חניבעל בן גיסקו אותו הצליח לכלוא ולהכניע בנמל סולקי (Sulci) בסרדיניה. שמו מופיע ב-Fasti triumphales.

מקורות
------

* ערך זה כולל קטעים מתורגמים מן הערך "Paterculus, C. Sulpicius" בתוך החיבור Smith, William (editor), *Dictionary of Greek and Roman BiographyS and Mythology,* 1867 הנמצא כיום ברשות הציבור. העתק דיגיטלי באתר Perseus.
* פוליביוס, **היסטוריה**. כרך ראשון, ספרים א-ו. תרגם והוסיף מבואות בנימין שימרון. ירושלים, מוסד ביאליק, תשנ"א.
* Fasti triumphales בתרגום לאנגלית, בתוך: Attalus.

הערות שוליים
------------

1. ↑  פוליביוס, ספר ראשון, 24.
**מבוטי** או **באמבוטי** הם ילידים פיגמים באגן הקונגו באפריקה. הם דוברים שפות בנטו ושפות סודניות מרכזיות.

המבוטי מונים כיום כ-30 עד 40 אלף נפש, החיים ביער איטורי – יער גשם טרופי בשטח של כ-63,000 קמ"ר במחוז איטורי בחלק הצפון-מזרחי של הרפובליקה הדמוקרטית של קונגו. הם ציידים לקטים החיים בחבורות קטנות של 15 עד 60 נפשות. מחלקים אותם לשלוש תת-קבוצות לפי שפותיהם:

* סואה (נקראים גם קאנגי, ולפעמים מבוטי): דוברי ניב בנטו של שכניהם, עם הבילה.
* אפה, הדוברים ניב מרכז סודני של שכניהם, הלסה.
* אסואה, הדוברים ניב מרכז סודני של שכניהם, המנגבטי (Mangbetu language).

סביבת חייהם חמה ולחה, עשירה בנחלים ובאגמים, ויורדים בה 1270 עד 1789 מ"מ גשם בשנה. נפוצות בה מחלות טרופיות כמו מחלת השינה המועברת על-ידי זבוב הצה צה. בכחמישית משטח היער הוקמה שמורת חיי הבר אוקאפי.

מגורים ומזון
------------

חבורות מבוטי חיות בכפרים, כל משפחה בבקתה. הבקתות בנויות ממקלות התקועים בקרקע ומחוברים זה לזה בצמחים מטפסים, והן מקורות בסכך של עלים. הכפרים מבודדים מן הכפרים של חבורות אחרות. בעונת היובש עוזבים המבוטי את הכפר, נכנסים לתוך היער ומקימים סדרה של מחנות. בדרך זו הם מנצלים שטח גדול יותר של היער לאיסוף מזון. 

המבוטי צדים חזירי בר ובעיקר חזיר יער ענק, אנטילופות וקופים, באמצעות רשתות, מלכודות, קשתות וחיצים. לכל חבורה נחלת ציד משלה, והנשים והילדים מסייעים בציד. כמו כן הם ניזונים מנמלים, חלזונות, דגים ודבש. המרכיב הצמחי במזונם כולל יאם, פירות, שורשים, עלים ואגוזי קולה. גם נשים וגם גברים מלקטים מזון.

המבוטי לעיתים קרובות סוחרים בבשר-ציד, בעורות ובשאר מוצרי היער עם שכניהם, יושבי הכפרים מעמי הבנטו, ובתמורה מקבלים מהם כלי ברזל ועץ, סירים וסלים, ומוצרי חקלאות.

שארות ונישואים
--------------

המבוטי נוטים לשיטת שארות פטרילינאלית (הילדים נקראים על שם האב ויורשים אותו) ופטרילוקאלית (הכלה עוברת לגור עם משפחת החתן). עם זאת, הכללים אינם נוקשים בנושאים אלו. קבוצת המגדר היחידה היא משפחה גרעינית. קרובי משפחה נחשבים כתומכים ובעלי ברית.

החלפת אחיות היא צורה נפוצה של נישואים: אנשים מחבורות שונות עשויים לשאת זה את אחותו של זה, או קרובות משפחה אחרות. אין אצל המבוטי מנהגי תשלום מוהר למשפחת הכלה, ואין טקס נישואים רשמי. הזוג נחשב כנשוי כאשר החתן מציג להורי הכלה אנטילופה שצד בכוחות עצמו. פוליגמיה מתרחשת מדי-פעם בחבורות מסוימות, אך נדירה.

קישורים חיצוניים
----------------

ויקישיתוף מדיה וקבצים בנושא **מבוטי** בוויקישיתוף
* מבוטי (עם אפריקני), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282292005171
* BnF: cb122560306 (data)
* LCCN: sh85011423
* MusicBrainz: 4a836cca-4af1-4503-a931-4fe08d4b1319
* SUDOC: 031322972

 |
**יוליאן ריירסון** (בנורווגית: **Julian Ryerson**; נולד ב-17 בנובמבר 1997 בלינגדל שבנורווגיה) הוא כדורגלן נורווגי המשחק בעמדת המגן הימני בקבוצת בורוסיה דורטמונד מהבונדסליגה ובנבחרת נורווגיה.

קריירת מועדונים
---------------

ריירסון גדל במחלקות הנוער של לינגדל וויקינג. הוא החל את הקריירה המקצוענית שלו בקבוצה הבוגרת של ויקינג בשנת 2015, ובסך הכל ערך 63 הופעות במדי המועדון במסגרת ליגת העל הנורווגית וליגת המשנה הנורווגית, בהן הבקיע שבעה שערים.

ב-31 ביולי 2018 חתם ריירסון על חוזה לשלוש שנים באוניון ברלין מהבונדסליגה השנייה. בתום עונת 2018/2019 העפיל עם המועדון לבונדסליגה. בסך הכל ערך 87 הופעות ליגה במדי המועדון, בהן הבקיע שני שערים.

ב-17 בינואר 2023 חתם ריירסון על חוזה לשלוש שנים וחצי בבורוסיה דורטמונד מהבונדסליגה.

קריירה בינלאומית
----------------

ב-18 בנובמבר 2020 ערך ריירסון את הופעת הבכורה שלו בנבחרת נורווגיה, בתיקו 1-1 נגד נבחרת אוסטריה במסגרת ליגת האומות 2020/2021.

קישורים חיצוניים
----------------

ויקישיתוף מדיה וקבצים בנושא **יוליאן ריירסון** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "Konkurrenzkampf ankurbeln": Union holt Ryerson באתר Kicker, ‏ 31 ביולי 2018 (בגרמנית)
2. ↑  Dortmund sign Norway defender Ryerson from Union Berlin באתר רויטרס, 17 בינואר 2023 (באנגלית)
**מאה מחברים נגד איינשטיין** (במקור: **Hundert Autoren gegen Einstein**) הוא ספר עיון שהתפרסם בשנת 1931 בניסיון להפריך את תורת היחסות של אלברט איינשטיין.
הספר מכיל טקסטים קצרים מאוד של 28 מחברים, וקטעים מפרסומים של עוד 19 מחברים. השאר מורכב מרשימה הכוללת גם אנשים שרק במשך זמן מה התנגדו לתורת היחסות.

מבין המושגים של איינשטיין, המושגים בהם הספר מתמקד הם מרחב-זמן ואחריו מהירות האור כקבוע ויחסיות הסימולטניות כנושאים עוקבים. הספר מכיל התנגדויות פילוסופיות (בעיקר מבוססות על קנטיאניזם), וכן כמה כשלים אלמנטריים לכאורה של התיאוריה; עם זאת, כפי שהעירו כמה מבקרים של הספר, כישלונות אלה נבעו מאי הבנתם של המחברים את תורת היחסות. לדוגמה, הנס רייכנבך(אנ') כתב דיווח במדור הבידור של עיתון, ותיאר את הספר כ"אוסף מרהיב של טעויות נאיביות" וכ"ספרות דבילית לא מכוונת". אלברט פון ברון פירש את הספר כעלון "בעל אימפוטנציה מצערת כמו שמתרחשת במקומות אחרים רק בפוליטיקה" ו"נסיגה למאות ה-16 וה-17" והסיק "אפשר רק לקוות שהמדע הגרמני לא יבייש שוב שרבוטים עצובים כאלה". איינשטיין עצמו אמר בתגובה לספר שאם הוא טועה, אז מחבר אחד היה מספיק.

לדברי פרופסור הרברט גונר (Hubert Goenner), התרומות לספר הן תערובת של חוסר יכולת מתמטית-פיזיקלית, היבריס ורגשות דיכוי מצד המבקרים כלפי פיזיקאים עכשוויים הדוגלים בתיאוריה החדשה. לפי גונר, אוסף המחברים מראה שזו לא הייתה תגובה בתוך קהילת הפיזיקה - רק פיזיקאי אחד (קארל סטרהל) ושלושה מתמטיקאים (ז'אן-מארי לה רו, עמנואל לסקר והג'למר מלין) השתתפו בספר, אלא תגובה של אזרחות אקדמית חסרת השכלה, שלא ידעה מה לעשות עם תורת היחסות. לגבי הגיל הממוצע של המחברים: 57% היו מבוגרים יותר מאיינשטיין, שליש היה בערך באותו גיל ורק שני אנשים צעירים יותר באופן משמעותי. שני מחברים (Reuterdahl, von Mitis) היו אנטישמים וארבעה אחרים היו קשורים אולי לתנועה הנאצית. מצד שני, לא ניתן למצוא בספר ביטוי אנטישמי, והוא כלל גם תרומות של כמה מחברים ממוצא יהודי (סלומו פרידלנדר, לודוויג גולדשמידט, הנס ישראל, עמנואל לסקר, אוסקר קראוס, מנייהרט פאלגי).

קישורים חיצוניים
----------------

* HUNDRED AUTHORS AGAINST EINSTEIN -ROUGH TRANSLATION תרגום גס של הספר לאנגלית.
* 100 authors against Einstein: a hundred scientists vs. the Theory Of Relativity ? סרטון ביוטיוב
* Manfred Cuntz, 100 Authors against Einstein: A Look in the Rearview Mirror,

הערות שוליים
------------

1. ↑  Hawking, Stephen (1998). A brief history of time (10th ed.). Bantam Books. p. 193. ISBN 978-0-553-38016-3.
2. ↑  Goenner, Hubert (1993a). "The reaction to relativity theory I: the Anti-Einstein campaign in Germany in 1920". Science in Context. 6: 107–133. doi:10.1017/S0269889700001332. S2CID 123551958.
**עקב רחב-כנפיים** (שם מדעי: *Buteo platypterus*) הוא מין של עוף דורס מהסוג עקב המצוי באמריקה הצפונית ובאמריקה הדרומית, מדרום קנדה וטקסס והוא נודד דרומה לאורך מקסיקו ואמריקה המרכזית עד לדרום ברזיל וסביבתה. 5 תת-מינים אנדמיים לאיים הקאריביים.

עקב זה קטן ביחס למינים אחרים מהסוג, והוא מגיע לאורך 32 עד 44 סנטימטרים, למשקל 265 עד 560 גרם ולמוטת כנפיים של 74 עד 100 סנטימטרים. העקב בעל כנפיים קצרות ורחבות המותאמות לתעופה ביערות, ומהן קיבל את שמו. כמו מרבית העקבים הנקבות גדולות יותר מהזכרים וגם תוקפניות יותר.

צבעו של העקב חום כהה עם בטן לבנה והחזה מסורטט בכתום בהיר על רקע לבן. הזנב אפור עד שחור כהה ובמרכזו עובר פס בהיר. הוא בעל ראייה חדה ובעל מקור מעוקל בצבע אפור וקדמת המקור צהובה.

העקב דואה במשך היום על זרמי אוויר חם ומעליהם צופה בסביבתו ומחפש טרף. הוא אוכל מכרסמים כמו נברנים, עכבריים, טמיאסים, חדפים, זוחלים ודו-חיים וגם עופות מקננים, חרקים גדולים, דגים, וסרטנים. העקב הורג את טרפו עם טפריו הגדולים ובעיקר הטופר האחורי המופנה לעבר אחורי הגולגולת ועוזר לקטול במהירות את הקורבן.

העקב הוא עוף מונוגמי. זוג עקבים שולט על שטח גדול ומרתיע יריבים או עופות דורסים אחרים על ידי צעקות חדות וסיבובים מפותלים בשמיים, אשר לרוב עוזרים למנוע פלישה. העקבים מקננים על ענפי עצים, לרוב ביערות נשירים. הנקבה מטילה 1 עד 4 ביצים.
הגוזלים נתונים לסכנת טורפים כמו ראקונים, סמרנים ודוב שחור אמריקאי. כמו כן הם עלולים להיטרף על ידי עורבים ועופות דורסים כמו עקב אדום-זנב, אוח וירג'יניה, עיט זהוב ועיטם לבן ראש.

### תת-מינים

* *Buteo platypterus platypterus*
* *Buteo platypterus brunnescens*
* *Buteo platypterus cubanensis*
* *Buteo platypterus insulicola*
* *Buteo platypterus rivierei*
* *Buteo platypterus antillarum*

עקב רחב-כנפיים בתעופה

קישורים חיצוניים
----------------

ויקישיתוף מדיה וקבצים בנושא **עקב רחב-כנפיים** בוויקישיתוף
* עקב רחב-כנפיים, באתר ITIS (באנגלית)
* עקב רחב-כנפיים, באתר NCBI (באנגלית)
* עקב רחב-כנפיים, באתר Animal Diversity Web (באנגלית)
* עקב רחב-כנפיים, באתר Internet Bird Collection (באנגלית)
* עקב רחב-כנפיים, באתר GBIF (באנגלית)

הערות שוליים
------------

1. ↑  עקב רחב-כנפיים באתר הרשימה האדומה של IUCN
**What's the 411?** הוא אלבום הבכורה של הזמרת-יוצרת האמריקאית מרי ג'יי בלייג'. האלבום יצא לאור ב-28 ביולי 1992, על ידי חברות התקליטים אפטאון רקורדס ו-MCA רקורדס. אחרי שחתמה על חוזה עם אפטאון בלייג' החלה לעבוד עם שון קומבס על האלבום ובנוסף עבדה גם עם דוונט סווינג, טוני דופאט, דייב הול, מרק מורלס ומארק רוני.

האלבום הגיע בשיאו למקום ה-6 בארצות הברית ולמקום הראשון במצעד אלבומי ה-R&B/היפ-הופ.

רקע
---

כשהייתה בת 17 הקליטה גרסת כיסוי לשיר "Caught Up in the Rapture" של הזמרת אניטה בייקר בתא הקלטות של קניון מקומי. לאחר מכן בן זוגה של אימה לקח את הקלטת של ההקלטה וניגן אותה עבור הזמר והמפיק ג'ף רד שהיה חתום באותה תקופה באפטאון רקורדס שהעביר את זה לבעל החברה אנדריי הארל.

ב-1990 בלייג' פגשה את הארל והופיעה בפניו עם השיר. הארל שהתרשם מבלייג', החתים אותה בחברה ובכך היא הפכה לאמן הצעיר ביותר שהוחתם בחברה ולאישה השלישית בלבד להיות חתומה בחברה. בעקבות כך בלייג' החלה להקליט אלבום זה. האלבום מכיל מוזיקת היפ-הופ-נשמה, R&B עכשווי וניו ג'אק סווינג.

ביקורת והצלחה
-------------

האלבום זכה לביקורות חיוביות רבות כאשר מבקרים מוזיקה רבים שיבחו את קולה של מרי ג'יי בלייג' ועל כך שהייתה הראשונה ששילבה בין מוזיקת נשמה למוזיקת היפ הופ, מה שגם הקנה לה לימים את התואר "מלכת ההיפ-הופ-נשמה".

האלבום זכה להצלחה רבה בארצות הברית כאשר נמכר בלמעלה מ-3.4 מיליון עותקים במדינה ובכך היה זכאי למעמד פלטינה משולשת. האלבום מכר למעלה מ-4 מיליון עותקים בעולם.

רשימת רצועות
------------


| What's the 411? |
| --- |
| מס' | שם | משך |
| 1. | Leave a Message | 3:38 |
| 2. | Reminisce | 5:24 |
| 3. | Real Love | 4:32 |
| 4. | You Remind Me | 4:19 |
| 5. | Intro Talk (בהשתתפות באסטה ריימס)  | 2:17 |
| 6. | Sweet Thing | 3:46 |
| 7. | Love No Limit | 5:01 |
| 8. | I Don't Want To Do Anything (בהשתתפות קיי-סי היילי)  | 5:52 |
| 9. | Slow Down | 4:33 |
| 10. | My Love | 4:14 |
| 11. | Changes I've Been Going Through | 5:15 |
| 12. | What's the 411? (בהשתתפות גראנד פובה)  | 4:13 |
| **משך כולל:** | **53:04** |

קישורים חיצוניים
----------------

* מידע על האלבום *What's the 411?* באתר MusicBrainz
* מידע על האלבום *What's the 411?* באתר AllMusic
* האלבום *What's the 411?* באתר Discogs
* האלבום *What's the 411?* באתר ספוטיפיי

הערות שוליים
------------

1. ↑  דוונט סווינג, טוני דופאט, דייב הול, מרק מורלס ומארק רוני.
2. 1 2  Mary J. Blige - What's The 411?, Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8debe6e5-7fd1-35ee-9d3f-96523536b9f8

 |
**לואיס אסקיאל "צ'ימי" אווילה** (בספרדית: Luis Ezequiel "Chimy" Ávila; נולד ב-6 בפברואר 1994) הוא כדורגלן ארגנטינאי המשחק כחלוץ בריאל בטיס מהלה ליגה.

קריירה
------

אבילה התחיל את הקריירה שלו בקבוצת הנוער של טירו פדרל וערך את הופעת הבכורה שלו בקבוצה הבוגרת בליגה השנייה בארגנטינה בגיל 16 בלבד. ב-2015 חתם בסן לורנסו מליגת העל הארגנטינאית.

ב-2017 הושאל אבילה לואסקה מהליגה הספרדית השנייה וסייע לה להעפיל ללה ליגה. הוא המשיך עם ואסקה גם בלה ליגה והיה מלך שערי הקבוצה עם 10 שערים בעונת 2018/2019.

בקיץ 2019 חתם אבילה באוסאסונה. בינואר 2020 נפצע בברכו והחמיץ את המשך העונה.

בספטמבר 2020 נפצע שוב באותה פציעה בברכו השנייה והחמיץ גם את עונת 2020/2021 כמעט במלואה. אבילה חזר לשחק במרץ 2021 לאחר 435 ימים מחוץ למגרשים.

ב-1 בפברואר 2024 חתם לשלוש וחצי שנים בריאל בטיס.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Chimy Ávila vuelve a jugar en Liga 435 días después, elpais
**בנדריל** (באנגלית: **Benadryl**) הוא שם מותג של תרופת אנטי-היסטמין (תרופה לאלרגיה) המשווקת כתרופת מדף, של החברה "ג'ונסון אנד ג'ונסון" - חברת הבת של "McNeil Consumer Healthcare". בארצות הברית וקנדה, מוצרי בנדריל מכילים את הדור הראשון של תרופת האנטי-היסטמין **דיפנהידראמין**, לעיתים בשילוב תרופות נוספות. בארצות אחרות נמכרים תחת שם זה שילובים שונים של תרופות, עם או בלי דיפנהידראמין.
לפני שנת 2007, בנדריל שווקה על ידי פייזר תעשיות בריאות.

התרופה סונתזה לראשונה על ידי ג'ורג' ריבשל, והוצעה לצריכה במרשם כבר בשנת 1946.[דרושה הבהרה]
בנדריל מכיל סוג אנטי-היסטמין אחד מתוך מיני סוגים, ומשמש להקלה קצרת טווח בסימפטומים של אלרגיות רב שנתיות, ועונתיות. התרופה ניתנת לרוב בבליעה, או ספיגה דרך העור.

בארצות הברית וקנדה, מוצרי בנדריל מכילים את הדור הראשון של תרופת האנטי-היסטמין דיפנהידראמין. בבריטניה, בנדריל כולל את הדור השני של תרופות אנטי-היסטמין, אשר אינן גורמות לישנוניות (אקריבסטין), ובעלות השפעה של 8 שעות, או סוג נוסף בעל השפעה ליום שלם (סטיריזין). באוסטרליה וניו זילנד, התרופה משווקת על ידי ג'ונסון אנד ג'ונסון פסיפיק כתרופה לשיעול, אשר אינה מכילה אנטי-היסטמין כלל. כל 5 מ"ל בנדריל (להקלה על שיעול ליחתי וגודש באף) מכיל 100 מ"ג חומר אקספקטורנטי ו 30 מ"ג פסאודואפדרין הידרוכלוריד כמרכיב פעיל עיקרי.

הנוסחה המקורית של בנדריל כשירה גם לשימוש בכלבים וחתולים, וניתנת במרשם על ידי וטרינרים, כדי להקל על חיות אלו בתסמיני אלרגיה ובחילות.

חוקיות
------

דיפנהידרמין נמנה בין החומרים האסורים בזמביה, ולתיירים נאמר לא להביא תרופה זו למדינה. מספר תיירים מאמריקה נעצרו על ידי ועדת אכיפת הסמים של זמביה, על החזקת בנדריל ותרופות מדף אחרות המכילות דיפנהידרמין.

קישורים חיצוניים
----------------

* 

* אתר האינטרנט הרשמי של בנדריל
* בנדריל, ברשת החברתית אקס (טוויטר)

* Official UK product website
* Official US product website
* Official Australia & New Zealand product website
* Official Canada product website

הערות שוליים
------------

1. ↑  "Johnson & Johnson to Acquire Pfizer Consumer Healthcare" (Press release). Johnson & Johnson. 26 ביוני 2006. אורכב מ-המקור ב-2015-06-01. נבדק ב-19 בנובמבר 2009. `{{cite press release}}`:  (עזרה)
2. ↑  "Johnson & Johnson Completes Acquisition Of Pfizer Consumer Healthcare" (Press release). Johnson & Johnson. 20 בדצמבר 2006. אורכב מ-המקור ב-2011-05-05. נבדק ב-19 בנובמבר 2009. `{{cite press release}}`:  (עזרה)
3. ↑  Ohio History central: Benadryl; accessed Jan. 5, 2011
4. ↑  Benadryl for the Family Chesty Cough & Nasal Congestion Oral Liquid ; accessed Oct. 13, 2011
5. ↑

### הערות נוספות

* "Benadryl (Diphenhydramine) Drug Information". *RXList*. 2009. נבדק ב-6 במרץ 2009. `{{cite web}}`:  (עזרה)
* "Drugs and Human Performance Fact Sheets: Diphenhydramine". National Highway Traffic and Safety Administration. 6 במאי 2004. אורכב מ-המקור ב-2010-04-17. נבדק ב-6 במרץ 2009. `{{cite web}}`:  (עזרה)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אדוארדו נאנט בולסונארו** (בפורטוגזית: **Eduardo Nantes Bolsonaro** נולד ב-10 ביולי 1984) הוא פוליטיקאי ברזילאי, המכהן כחבר לשכת הצירים מאז 2015. לפני כניסתו לפוליטיקה, היה קצין משטרה ולאחר מכן עורך דין. הוא בנו של נשיא ברזיל לשעבר ז'איר בולסונארו.

ביוגרפיה
--------

בולסונארו נולד ב-10 ביולי 1984 בעיירה רסנדה שבמדינת ריו דה ז'ניירו. אביו הוא ז'איר בולסונארו, פוליטיקאי ואיש צבא, ולימים נשיא ברזיל ה-38. אמו היא רוג'ריה נאנט נונס בראגה, אשתו הראשונה של ז'איר בולסונארו. הוא למד משפטים באוניברסיטה הפדרלית של ריו דה ז'ניירו, וב-2009 הוסמך כעורך דין מן המניין בלשכת עורכי הדין הברזילאית. במקביל, התגייס למשטרת ברזיל, והחל לעבוד כפקיד משטרתי (Escrivão de polícia) - תפקיד אזרחי ייחודי במשטרת ברזיל.

ב-2014 התמודד בולסונארו על מושב בלשכת הצירים מטעם מחוז הבחירה של סאו פאולו. במועמדותו תמכו אביו והמפלגה הנוצרית החברתית. ב-2018 הוא התמודד על המושב בשנית, בתמיכת המפלגה הסוציאל-ליברלית. 1,843,735 איש הצביעו בעד בחירתו מחדש. זה מספר הקולות הגדול ביותר שזכה בו נציג מחוזי אי פעם בברזיל. ב-2022 הוא נבחר בפעם השלישית בתמיכת המפלגה הליברלית.

עמדותיו
-------

כמו אביו, בולסונארו מזוהה עם הימין השמרני בברזיל. לאורך השנים, הוא הביע תמיכה בהורדת גיל האחריות הפלילית, הקשחת התנאים בבתי הכלא, הקלת התנאים לנשיאת נשק חם והגדלת הצבא הברזילאי. כמו כן, הוא תומך בשוק חופשי קפיטליסטי ובמשפחה מסורתית.

ב-27 באפריל 2016 הוא העלה הצעת חוק לבטל את החלטה 213/15 של המועצה הלאומית לצדק (CNJ), אשר קבעה שכל אדם שכל אדם שנעצר בידי המשטרה חייב להיות מובא בפני שופט בתוך 24 שעות. בולסונארו טען כי בהחלטה ישנם פגמים פרוצדורליים, שכן היא מטילה משימות על מחלקות אחרות שאינן קשורות לרשות השופטת.

ב-24 במאי 2016 הוא העלה הצעת חוק אשר נועדה להשוות את הקומוניזם לנאציזם מבחינת מעמד המונחים בשיח הציבורי.

ב-2019 הוא הצטרף לארגון הימין הבינלאומי "התנועה" אשר הוקם בידי סטיב באנון. בולסונארו משמש כנשיא הארגון בדרום אמריקה.

בולסונארו הוא תומך ותיק ונלהב של מדינת ישראל. ב-2020 התארח בפודקאסט של יאיר נתניהו.

חיים אישיים
-----------

שניים מאחיו של אדוארדו בולסונארו, קרלוס ופלביו, גם הם פוליטיקאים.

ב-25 במאי 2019 נישא בולסונארו לפסיכולוגית הלואיזה וולף. ב-10 באוקטובר 2020 נולדה בתם הראשונה, ג'ורג'יה.

קישורים חיצוניים
----------------

* 

* אתר האינטרנט הרשמי של אדוארדו בולסונארו

ויקישיתוף מדיה וקבצים בנושא **אדוארדו בולסונארו** בוויקישיתוף
* אדוארדו בולסונארו, ברשת החברתית פייסבוק
* אדוארדו בולסונארו, ברשת החברתית אקס (טוויטר)
* אדוארדו בולסונארו, ברשת החברתית אינסטגרם
* אדוארדו בולסונארו, סרטונים בערוץ היוטיוב

הערות שוליים
------------

1. ↑  "Bolsonaro and Haddad go to second round in presidential election".
2. ↑  Eduardo Bolsonaro propõe projeto que coloca fim nas audiências de custódia
3. ↑  Eduardo Bolsonaro apresenta projeto que criminaliza comunismo
4. ↑  Bolsonaro's Son Joins Steve Bannon's Nationalist
5. ↑  יאיר נתניהו בפודקאסט ראשון - עם בנו של נשיא ברזיל אדוארדו בולסונרו

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 1273764129
* LCCN: no2022144490
* VIAF: 4973167082545658570000
* WorldCat (עם VIAF): 4973167082545658570000

 |
**בית ספר ויצמן** הוא בית הספר הראשון בעיר הרצליה. בית הספר נוסד ב-18 בדצמבר 1925 בשם "בית הספר העממי". בשנת 1952 נקרא על שם נשיא המדינה הראשון, חיים ויצמן. בשנת 2007 זכה בית הספר בפרס חינוך ארצי בגין שילוב ילדים בעלי צרכים מיוחדים.

בית הספר העממי ברחוב הנדיב
--------------------------

בית הספר העממי פתח את שעריו בשנת 1925 (תרפ"ו) ברחוב הנדיב פינת סוקולוב, תקופה קצרה לאחר יסוד המושבה. בתחילת פעילותו, לימדו בבית הספר שני מורים, משה יוחחני וזאב מכנס 30 תלמידים ותלמידות. בית הספר העממי היה בן 8 כיתות- א'-ח'. מסיימיו לא יכלו להמשיך בלימודיהם במושבה, בהיעדר בית ספר תיכון. במהלך השנים נעשו ניסיונות לפתוח מוסד כזה, ללא הצלחה. שנים אחדות פעלו כיתות המשך, ט'-י', שצורפו לבית הספר העממי, אך הן לא החזיקו מעמד. תחילה, לא היה לבית הספר מבנה משלו והוא נדד בין דירות שכורות בעיר. ב-1930 החל להיבנות בניין מיוחד עבורו, בין שתי קומות, שלימים נוספה לו קומה שלישית. בערבים שימש בית הספר כבית אולפנא למבוגרים: איכרים, פועלים, סוחרים ותושבים באו להשתתף בשיעורי ערב, לשמוע הרצאות, להאזין למשפט ספרותי ולקיים אסיפות שנתיות. בית הספר לא היה יכול להכיל את כל הכיתות, היה הכרח לשכור חדרים בבתים פרטיים ומקום מיוחד נשכר למסעדת בית הספר. בניין זה עומד במקומו עד ימינו.

בית הספר העממי ברחוב ויצמן
--------------------------

טקס מצטייני ספורט בתחרות בית ספרית באדיבות אוסף התצלומים של ארכיון "בית ראשונים"- מוזיאון לתולדות הרצליהמחזור א' של בית הספר באדיבות אוסף התצלומים של ארכיון "בית ראשונים"- מוזיאון לתולדות הרצליה
טקס הנחת אבן הפינה בבית הספר שברחוב ויצמן באדיבות אוסף התצלומים של ארכיון "בית ראשונים"- מוזיאון לתולדות הרצליה. **מגדל המים בהרצליה** מוגדר כאתר מורשת לאומית.
הקיר המערבי של בית הספר *ויצמן* בשנות החמישים באדיבות אוסף התצלומים של ארכיון *בית ראשונים"- מוזיאון לתולדות הרצליה*
ב-1946 הונחה אבן הפינה לבניינים חדשים לבית הספר, סמוך ל"גבעת המייסדים" ולמגדל המים הראשון של הרצליה.
בקיץ תש"ח 1948, נסתיימה בנייתם של שני טורי בניינים, אחד של שתי קומות, אחד של שלוש קומות והקומה התחתונה נועדה למסעדה. הלימודים החלו במתחם החדש רק לקראת שנת הלימודים תש"ט (1948/49), מאחר שבבית הספר התאכסנו במשך כשישה חודשים ילדי נגבה מחודש מאי ועד ספטמבר, שפונו אליו מקיבוצם המותקף על ידי הצבא המצרי. בשלהי 1952, לאחר פטירת הנשיא הראשון ד"ר חיים ויצמן, הוסב שמו לבית הספר ויצמן.

מדי שנה, בי"א באדר, יום נפילת תל חי ונפילת טרומפלדור נערך יום ספורט שבמהלכו התקיימו תחרויות ספורט בענפי ספורט שונים וחולקו תעודות הצטיינות לזוכים.

בית הספר בעל מספר הזכיות הרב ביותר בתחרויות ענף הכדוריד בעיר.

ראו גם
------

* מגדל המים (בית הספר ויצמן)

קישורים חיצוניים
----------------

* 

* אתר האינטרנט הרשמי של בית הספר ויצמן

הערות שוליים
------------

1. ↑  בבית הספר ויצמן בהרצליה "מפגר" זה כבר לא קללה, אור קשתי, הארץ

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 140085362
* WorldCat: viaf-140085362

 |
**ניקולא לואי דה לאקאי** (צרפתית: **Nicolas Louis de Lacaille**;‏ 15 במרץ 1713 - 21 במרץ 1762), היה אסטרונום צרפתי שחקר את שמי הדרום, מדד באופן מדויק את היקף כדור הארץ וערך טבלת ליקויי שמש וירח ל-1,800 שנים.

ביוגרפיה
--------

ניקולא לואי דה לאקאי נולד ב-1713 ברומיני שבאזור הארדנים. הוא התייתם מאביו בגיל צעיר, אך במימונו של דוכס בורבון, לואי אנרי, הוא למד תאולוגיה בקולג' של ליזיו (Lisieux) והוסמך ככומר קתולי. לאחר הסמכתו הוא בחר להתמקד במדעים ותחת חסותו של האסטרונום ז'אק קאסיני (בנו של האסטרונום ג'ובאני דומניקו קאסיני) החל לעסוק בגאוגרפיה ובאסטרונומיה. ב-1739 הוא מדד מחדש באמצעות טריאנגולציה את אורכה של מעלת קשת לאורך המרידיאן של פריז, על מנת לחשב את רדיוס כדור הארץ ואת היקפו. בכך הוא חזר על מבצעו של ז'אן פיקאר מ-1670 תוך השגת דיוק רב יותר. לציון ההישג של שניהם הוקמה בז'וביזי-סור-אורז' (Juvisy-sur-Orge) פירמידת הנצחה.

לאחר מכן קיבל לאקאי משרת פרופסור למתמטיקה בקולג' על שם מאזארן בפריז וב-1741 התקבל לאקדמיה הצרפתית למדעים. ב-1750 הוא יצא למסע מחקר בדרום אפריקה, במהלכו הוא מיפה וקיטלג כ-10,000 כוכבים וכ-40 ערפיליות בשמי הדרום, הגדיר 14 קבוצות כוכבים חדשות וערך מדידות מדויקות של מיקומם בשמים של הירח, של נוגה ושל מאדים ועל ידי השוואה למדידות מאירופה חישב את המרחק אליהם באמצעות פרלקסה.

עם חזרתו לצרפת ב-1754 הוא זכה להתענינות ציבורית רבה שגרמה לו ללחץ רב, הוא הסתגר בקולג', שם חלה בשיגדון ומת ב-1762. על שמו נקרא מכתש לאקאי על הירח ואסטרואיד 9135 שהתגלה ב-1960.

קישורים חיצוניים
----------------

ויקישיתוף מדיה וקבצים בנושא **ניקולא לואי דה לאקאי** בוויקישיתוף

* ניקולא לואי דה לאקאי, באתר MacTutor (באנגלית)
* ניקולא לואי דה לאקאי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271574305171
* BIBSYS: 2037654
* BNC: 000160006
* BNE: XX1335181
* BnF: cb12124353d (data)
* CANTIC: a11595012
* CiNii: DA10336595
* GND: 119174596
* ICCU: UFIV120880
* ISNI: 0000 0000 8342 3228
* LCCN: n86827895
* NKC: mzk2007401426
* NLA: 35797851
* NLG: 139407
* NLP: a0000001976148
* NSK: 000109541
* NTA: 070109079
* RERO: 02-A003485444
* SELIBR: 279087
* SNAC: w6hr1v0s
* SUDOC: 029668247
* Trove: 1092064
* VcBA: 495/134965
* VIAF: 24634619
* WorldCat: lccn-n86827895

 |
**ג'וליה זהר** (בערבית: **جوليا زهر**, נולדה ב-1955) היא אשת עסקים ערבייה ישראלית נוצרית, בעלים ומנכ"לית של מפעל אל-ארז. היא האישה הראשונה שמנהלת מפעל בחברה הערבית ויו"ר קרן "מסירה" של ארגון הג'וינט. זוכת אות התעשייה "מטעם התאחדות התעשיינים - מחוז צפון" ב-2015 ואחת מ-50 הנשים המשפיעות של גלובס לשנת 2019.

ביוגרפיה
--------

זהר למדה חינוך באוניברסיטת חיפה והייתה מורה למתמטיקה ועוזרת למנהל ברשת בתי הספר "מפתן". לאחר עיסוק רב-שנים בהוראה ובחינוך, פרשה זוהר מתחום זה בשנת 2003 לאחר שהתאלמנה מבעלה אסעד. בניסיון לשמר את מפעל חייו, החלה לנהל את מפעל "אל ארז" שהקים.

### אל ארז

 ערך מורחב – **טחינת אל ארז**  

"אל ארז" הוא מפעל לייצור טחינה וחלבה. תוצרת המפעל משווקת בישראל ומשנת 2005, גם בעולם - בעיקר בארצות הברית. מוצר המפעל זכה במקום הראשון באיכות המוצר בהשוואה לאחרים, בבדיקת תוכנית התחקירים "כלבוטק" בשנת 2013. המפעל בבעלות משפחת זהר, לאחר שהועבר לשליטתם של ג'וליה וילדיה לאחר פטירתו של בעלה.

### פעילות חברתית

זהר פעילה חברתית ומשמשת כיו"ר ההנהלה של קרן "מסירה" של הג'וינט למען בעלי מוגבלויות בחברה הערבית. היא זכתה באות התעשייה במחוז צפון לשנת 2015, לאור תרומתה לקהילה ולתעסוקה בצפון. ביוני 2020, הודיעה זהר ברשתות החברתיות כי חברת אל-ארז הודיעה שתממן קו סיוע לקהילת הלהט"ב בחברה הערבית. חברת הכנסת עאידה תומא סלימאן והקרן החדשה לישראל תמכו בתרומתה לצד תרומתה של זהר לקו הסיוע. החברה ספגה על כך ביקורת וקריאות לחרם צרכנים מצד גורמים שמרניים בחברה הערבית. בפועל, הקריאות להחרים את המותג הביאו לתוצאה ההפוכה, עם זינוק במכירות בשיעור של כ-28%. זוהי הייתה לפעם הראשונה שחברת מזון ישראלית בבעלות ערבית הביעה תמיכה פומבית בקהילה הגאה.

זהר מתגוררת בנצרת ואם לשניים. בנה יוסף מנהל את חברת הבת אל ארז US שפועלת בארצות הברית.

פרסים
-----

2021- אות אבירות מרכז פרס לשלום ולחדשנות

2022 - תואר דוקטור לשם כבוד מאוניברסיטת בר-אילן

קישורים חיצוניים
----------------

* שירות גלובס, ‏עסק משפחתי - כשמשבר קשה הופך לקרש קפיצה, באתר גלובס, 10 בספטמבר 2013
* שירות כלכליסט, "אנו מנהלים את העסק עם נשמה", באתר כלכליסט, 27 בינואר 2016

הערות שוליים
------------

1. ↑   התאחדות התעשיינים מרחב צפון, סרטון יוטיוב לרגל הענקת אות התעשייה.
2. ↑  מפעלים ותעשיינים שזכו באות התעשייה על מובילות חברתית וסביבתית 2015, באתר התאחדות התעשיינים בישראל - מרחב צפון
3. ↑  סרטונים ג'וליה זהר זוכת אות התעשייה 2015, באתר יוטיוב, 10 בנוב׳ 2016
4. ↑  ליידי גלובס מציג: 50 המשפיעות 2019 - ג’וליה זהר, באתר גלובס
5. ↑  שרון סער, עוגיות טחינה – מתכון בהשראתה של אשה מיוחדת ומדהימה, ג’וליה זאהר, באתר "סלונה", 27 ביוני 2013
6. ↑  נעמה פלד ודודי כליפא, אתר בייגלה, משחק מקדים עם נצרת שהסתיים בעוגת טחינה ותמרים נפלאה (ארכיון)
7. ↑  ג'וליה זהר באתר A-LIST
8. ↑  "LGBTQ rights: Arab Israelis call for tahini-maker boycott". *BBC News* (באנגלית בריטית). 2020-07-10. נבדק ב-2021-07-07.
9. ↑  Rasgon, Adam (2020-07-15). "The Tahini War: The Food at the Center of an Arab Gay Rights Battle". *The New York Times* (באנגלית אמריקאית). ISSN 0362-4331. נבדק ב-2021-07-07.
10. ↑  נווית זומר, מנצרת למנהטן: נסיך הטחינה מתכנן לכבוש את אמריקה, באתר ynet, 23 בנובמבר 2019
11. ↑  אות אבירות מרכז פרס לשלום ולחדשנות הוענק לג'וליה זאהר, באתר ידיעות הגליל, ‏4.3.21
**ג'ושוע כריסטיאן קוג'ו קינג** (נולד ב-15 בינואר 1992) הוא כדורגלן נורווגי המשחק כחלוץ בפנרבחצ'ה מליגת העל הטורקית ובנבחרת נורווגיה.

קריירה
------

קינג נולד באוסלו ב-1992 לאב גמבי ולאם נורווגית. הוא התחיל לשחק כדורגל בקבוצת הנוער של וולרנגה הנורווגית. בגיל 16, בינואר 2008, חתם קינג בקבוצת הנוער של מנצ'סטר יונייטד האנגלית. ב-2009 ערך את הופעת הבכורה שלו בקבוצת המילואים של המועדון.

באוגוסט 2010 הושאל קינג לפרסטון נורת' אנד מהצ'מפיונשיפ לתקופה של 3 חודשים. בינואר 2012 הושאל להאל סיטי עד לסיום העונה.

בינואר 2013 חתם קינג באופן קבוע בבלקברן רוברס לאחר תקופת השאלה. הוא שיחק במועדון במשך 3 עונות וחצי.

במאי 2015 חתם קינג בבורנמות' מהפרמייר ליג לקראת העונה הראשונה שלהם אי פעם בליגה הבכירה. הוא שיחק בבורנמות' במשך כ-6 עונות והיה מכובשי השערים המובילים של המועדון.

בפברואר 2021 עבר קינג לאברטון לתקופה קצרה, ולאחר מכן שיחק עונה אחת בווטפורד. ביולי 2022 חתם קינג בפנרבחצ'ה מליגת העל הטורקית.

נבחרת לאומית
------------

לאחר שייצג את נורווגיה ברמה הבינלאומית לנוער, אגיל אולסן זימן את קינג לסגל של נורווגיה לשני משחקי מוקדמות המונדיאל בספטמבר 2012. הוא ערך את הופעת הבכורה שלו מול איסלנד ב-7 בספטמבר 2012, כאשר החליף את מוחמד עבדאלאו (אנ') לאחר 65 דקות. שמונה דקות לאחר מכן קינג קיבל את הכדור בחלק האחורי של הרשת והבקיע, אך השער נפסל. ארבעה ימים לאחר מכן במשחק הבא של הנבחרת, הוא החליף את עבדאלאו במחצית נגד סלובניה. קינג החליף את אלכסנדר סודרלונד (אנ') כמחליף במחצית מול קפריסין במשחק בלרנקה ב-16 באוקטובר 2012, אז כבש בפנדל וכבש את השער השלישי בניצחון 3–1 של נבחרתו.

קישורים חיצוניים
----------------

ויקישיתוף מדיה וקבצים בנושא **ג'ושוע קינג** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Joshua King joins Bournemouth from Blackburn Rovers, skysports
2. ↑  Ailemize hoş geldin Joshua King #SahneBizim, fenerbahce
3. ↑  - Håper dette var starten på mange flere mål på landslaget, dagbladet
**מאריוס סטקנביצ'יוס** (בליטאית: **Marius Stankevičius**; נולד ב-15 ביולי 1981) הוא כדורגלן עבר ליטאי ששיחק בעמדת המגן הימני.

קריירת מועדונים
---------------

סטקנביצ'יוס התחיל את הקריירה שלו במחלקת הנוער של אקנראס. בשנת 1998 ערך את הופעת הבכורה שלו בקבוצה הבוגרת. עד מהרה, הפך סטקנביצ'יוס לשחק הרכב בקבוצה וזכה עמה פעמיים בגביע ופעם אחת בתואר האליפות.

בשנת 2001 חתם בברשה מהסרייה א'. כעבור שנה הושאל לקוזנצה מהסרייה ב' ובתום התקופה שלו בקבוצה חזר לברשה והפך לשחק הרכב במועדון. בשנת 2007 שחטאר דונצק מליגת העל האוקראינית, אך המעבר לא יצא לפועל.

בשנת 2009 חתם בסמפדוריה. בינואר 2010 הושאל לסביליה מהלה ליגה והפך לכדורגלן הליטאי השני שמשחק בליגה אחרי אדגראס ינקאוסקאס. הוא זכה עם הקבוצה בגביע המלך הספרדי בסיום העונה. בקיץ 2010 הושאל לוולנסיה עד לסיום העונה. בשנת 2011 הצטרף ללאציו במדיה שיחק שנתיים.

בקיץ 2013 חתם בגזיאנטפספור מליגת העל הטורקית. כעבור שנה חתם בהנובר 96. בהמשך הקריירה שיחק גם בקורדובה, רובור סיינה וקרמה.

קריירה בינלאומית
----------------

בשנת 2001 ערך את הופעת הבכורה שלו בנבחרת ליטא בניצחון 2-5 נגד אסטוניה. ב-30 במרץ 2005 הבקיע את שער הבכורה שלו בנבחרת בתיקו 1-1 נגד בוסניה והרצגובינה.

בשנת 2012 הפך לקפטן, תואר בו החזיק עד ספטמבר 2013.

תארים
-----

אקרנאס
* ליגת העל הליטאית: 1998, 2000
* הסופר קאפ הליטאי: 2000

סביליה
* גביע המלך הספרדי: 2009/2010

לאציו
* קופה איטליה: 2012/2013

אישיים
* הכדורגלן הליטאי של השנה: 2008, 2009

קישורים חיצוניים
----------------

ויקישיתוף מדיה וקבצים בנושא **מאריוס סטקנביצ'יוס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

|  |  |  |
| --- | --- | --- |
| **2007**:**תומאס דניאלביצ'יוס** | **הכדורגלן הליטאי של השנה** 2008, 2009 | **2010**:**דרוידאס שרנאס** |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 3538154260822424480009
* WorldCat (עם VIAF): 3538154260822424480009

 |
**כיס אוויר** (באנגלית: **Clear-air turbulence**) הוא הכינוי שניתן לתופעה של מערבולות ושינויי לחץ נסתרים באוויר, שעלולים לגרום לטלטלות לא נעימות במהלך טיסה.

כ-10 אחוזים מהמטוסים שנקלעים לכיס אוויר נפגעים.[דרוש מקור]
הטלטולים הנגרמים בעת כניסה לכיס אוויר הם משני סוגים, טלטולים מעלה ומטה או טלטולים מצד אל צד. כשהמטוס עובר מעל זרמי אוויר עולים, הוא נדחף כלפי מעלה בקצב לא אחיד וכשהוא עובר את השפעת זרם האוויר הוא שב לגובה הקודם וכך נוצרים הטלטולים מעלה ומטה.

בעת טיסה בגובה רב מטוסים נקלעים לעיתים לתוך זרם סילון וזה עלול לגרום לטלטולים מצד אל צד עד שהמטוס נחלץ מזרם. אם כיוון הזרם תואם את כיוון הטיסה, זרם הסילון עשוי לקצר את הטיסה ולהביא לחיסכון בדלק.

המטוסים בנויים כך שיוכלו להתמודד עם כיסי האוויר בהצלחה.

בשנת 1891 נעזר המהנדס הגרמני אוטו ליליינטל בזמן שבחן את הדרוויצר גלייטר בכיסי אוויר שהגיעו למהירות של 10 מטר בשנייה.

קישורים חיצוניים
----------------

* כיצד נגרם כיס אוויר והאם הוא מסוכן?
* 13 פצועים מכיסי אוויר בטיסה מצרפת לישראל, ההתרעה על חגורות בטיחות הופעלה רק פחות מדקה לפני האירוע
* כיס אוויר, באתר אנציקלופדיה בריטניקה (באנגלית)

הערות שוליים
------------

1. ↑  אוטו ליליינטל centennialofflight.net/essay/Prehistory/lilienthal
**ריבי גדות בן דוד** (נולדה ב-7 ביולי 1953) היא שדרנית וקריינית חדשות ישראלית, עבדה בקול-ישראל בשנים 1983–2017.

ביוגרפיה
--------

גדות נולדה בתל אביב, גדלה בחולון ובקיבוץ עברון ולמדה בתיכון בפנימיית "הדסים". היא בוגרת תואר ראשון מורחב בחוג לתולדות האומנות, באוניברסיטת תל אביב.

ב-1983 התקבלה גדות לקורס קריינים של רשות השידור. היא החלה לשדר בתוכניות המוזיקה הקלה ברשת ג' שאפיינו את אמצע שנות ה-80, כמו: "לפנות ערב", להיטים לוהטים", "על בטוח", ו"מצעד הפזמונים הלועזיים". 

ב-1994 סיימה קורס כתבים ועורכי חדשות של רשות השידור.

ב-1995 יצאה לשליחות מטעם משרד החוץ בשגרירות ישראל בבריסל, עד שנת 2000. הייתה ראש לשכת השגריר לקהילה האירופית אפרים הלוי, לימים ראש המוסד.

ב-1991 החלה לקריין מהדורות חדשות. דיווחה על הפיגוע במגדלי התאומים בניו-יורק ב-11 בספטמבר 2001, ועל הפיגוע במלון פארק בליל הסדר ב-27 במרץ 2002.

ב-2008 ערכה והגישה את הפרק על "עליית יהודי בולגריה", במסגרת התוכנית "שישים שנה למדינת ישראל". השר לשעבר ומראשי יהדות בולגריה ויקטור שם-טוב העניק לתוכנית את הראיון האחרון שנתן לכלי תקשורת, והוא אז בן 93.

ב-11 במאי 2017 הגישה גדות את מבזק החדשות האחרון שלה.

נשואה ליצחק בן דוד, סמנכ"ל לסחר חוץ במשרד החקלאות, ולהם בת ובן.

קישורים חיצוניים
----------------

* ריבי גדות, ברשת החברתית אקס (טוויטר)
* עומר רובין, ‏והרי החדשות מפי, באתר גלובס, 15 במרץ 2011
* ריבי גדות מודיעה על סגירתו של קול ישראל, 9 במאי 2017
* רן בוקר, "צובט בלב": ריבי גדות נפרדה מהמאזינים, באתר ynet, 11 במאי 2017
אין לבלבל עם אין לבלבל ערך זה, העוסק בכפר לבנוני הקרוב ליישובים הישראליים ערב אל-עראמשה ואדמית, עם הערך "כפר יארון", העוסק בעיירה לבנונית השוכנת מזרחה משם יארון, בנפת בינת ג'בייל, וקרובה ליישוב הישראלי יראון.
**יארין** (בערבית: **يارين**) הוא כפר בדרום לבנון, בנפת צור שבמחוז דרום לבנון, כקילומטר מגבול הצפון, מצפון ליישובים ערב אל-עראמשה ואדמית. רוב התושבים הם מוסלמים מתואלים. בכפר גם בני הקהילה של הכנסייה המלכיתית היוונית-קתולית להם קרובים בישראל.

מיקום
-----

הכפר נמצא על סולמה של צור ומשתרע על גבעות שגובהן נע בין 400 ל-450 מטר מעל פני הים. אקלים הכפר ים תיכוני ובמקום מטעי זיתים וטבק.

היסטוריה
--------

בשנת 1875, ביקר הארכאולוג והגאוגרף הצרפתי ויקטור גרן בכפר, וכתב: "ממזרח משתרעת מעין שדרה, אשר בעבר היו בה בניינים מרשימים. במיוחד שרידים של מבנה גדול שגודלו ארבעים וחמישה צעדים ממערב למזרח בעשרים ושתיים רוחב מצפון לדרום. הוא בנוי מאבנים חתוכות דקיקות ששכבו זו על זו במלט והסתיימו במזרח בשלוש אפסות, שהגדולה שבהן, במרכזו, עדיין עומדת זקופה בחלקה. זו הייתה פעם כנסייה עתיקה המחולקת לשלושה חללים על ידי עמודים מונוליטיים, חלקם שברים בלתי-פרוסים שוכבים על האדמה. ... קוביות פסיפס קטנות בצבעים אדום, לבן ושחור עדיין דבקים באדמה בכמה מקומות.".

ב-1881, ב"סקר ארץ ישראל המערבית" של הקרן לחקר ארץ ישראל, תוארו השרידים הארכאולוגיים בירין כ"חורבה גדולה; בה אבני גזית בגודל קטן עם פינות שהושארו מחוספסות, שתי אבנים ועליהן צלבים לטיניים; שרידים של קירות מודרניים וערימות אבנים; שני קברים חצובים בסלע עם כוכים בעלי ראש מרובע; לוקלי. בחלק המזרחי יש דמות של ראש אנושי חצובה בסלע בתא הראשון של הקבר, ומתוכו נפתחים שני כוכים מרובעים".

בתקופת מלחמת האזרחים בלבנון הותקף הכפר מספר פעמים על ידי הכוחות הנוצריים.

הכפר נכבש על ידי צה"ל במהלך מלחמת לבנון הראשונה ביוני 1982, והיה בשליטת ישראל עד מאי 2000, עת נסוג צה"ל מלבנון.

בשנת 1993 נחטף בידי מדינת ישראל אזרח לבנוני שהגיע לבקר את הוריו בכפר, בחשד שהעביר מידע לאנשי חזבאללה. הוא הוחזק בישראל 9 שנים ולבסוף שוחרר.

בסוף 2023 ובתחילת 2024, ביצע צה"ל מספר התקפות נגד עמדות ואנשי חזבאללה, בכפר ובאזור.

הערות שוליים
------------

1. ↑  מנחם רהט, היום יוכתר מנהיגה החדש של העדה היוונית קתולית בישראל, מעריב, 14 בספטמבר 1975
2. ↑  ויקטור גרן, תיאור גאוגרפי, היסטורי וארכאולוגי של ארץ - ישראל - כרך שביעי : הגליל (א)], ירושלים: יד יצחק בן צבי, 1987 - עמוד: 149
3. ↑  Conder and Kitchener, 1881, SWP I, pp. 184-185
4. ↑  שמעון וייס, מפקד פלנגות בכיר נהרג בהתקפה על הכפר יארין, דבר, 10 באוגוסט 1977
5. ↑  שוחרר לבנוני שהוחזק בישראל 9 שנים, באתר הארץ, 28 באפריל 2002
6. ↑  ynet, אחרי 9 שנים בכלא הישראלי שוחרר תושב לבנון לביתו, באתר ynet, 27 באפריל 2002
7. ↑  חדשות (2024-01-13). "לבנון: "תקיפות ישראליות בדרום המדינה"; חיזבאללה קיבל אחריות על ירי לישראל". *Ynet*. נבדק ב-2024-02-12.
**הניגסברג ודויטש** (בגרמנית: **Hönigsberg & Deutsch**) היה משרד אדריכלים אשר פעל בין 1889–1922 ובסיסו בזאגרב. המשרד נוסד על ידי שני אדריכלים יהודים, ליאו הניגסברג ויוליוס דויטש (אנ') ועסק בתכנון והקמה של למעלה מ-100 מבני ציבור, מוסדות דת ומבני מגורים בקרואטיה בכלל וזאגרב בפרט.

היסטוריה
--------

**יוליוס דויטש** (ידוע גם בתור **יוליו** או **יולִיֵה**; 1859, קופז'יבנה, מוראביה – 1922, זאגרב, ממלכת הסרבים, הקרואטים והסלובנים) ו**ליאו (לב, לאלוסלאב) הניגסברג** (1861, זאגרב, האימפריה האוסטרית – 1911, זאגרב, האימפריה האוסטרו-הונגרית) למדו אדריכלות באוניברסיטה הטכנית בווינה (אנ'). לאחר תום הלימודים התמחה הניגסברג בווינה ודויטש יצא להתמחות בפריז. ב-1889 הקימו בזאגרב את משרד האדריכלים "הניגסברג ודויטש". באותה העת עברה זאגרב תנופת שיקום ופיתוח מואצים בעקבות נזקי רעש האדמה אשר פקד את העיר ב-1880 והמשרד צמח והיה לגדול ביותר באזור קרואטיה מבחינת היקף הפרויקטים.

הניגסברג ודויטש תכננו במספר סגנונות אדריכליים כגון: נאו-רנסאנס, אדריכלות הבארוק ורוקוקו ובהמשך נמנו עם תנועת "הזצסיון הווינאי". ב-1911 נפטר ליאו הניגסברג ויוליוס דויטש המשיך לנהל את המשרד. ב-1921 ניהל המשרד את פרויקט הרחבת בית הכנסת בזאגרב. ב-1922 לאחר פטירתו של יוליוס דויטש ירש בנו פוואו דויטש (בסרבו-קרואטית: Pavao Deutsch ‏, 1948-1897) את ניהול המשרד. ב-1923 התאחד משרד הניגסברג ודויטש עם משרד האדריכלים של אלכסנדר פרוידנרייך (בסרבו-קרואטית: Aleksandar Freudenreich, ‏1974-1892) ונקרא "פרוידנרייך ודויטש" ופעל עד 1940.

פרויקטים נבחרים
---------------

* בית הכנסת בקריז'בצי אשר נחנך ב-1895בית הכנסת בקריז'בצי אשר נחנך ב-1895
* בית הכנסת בביילובאר אשר נחנך ב-1917בית הכנסת בביילובאר אשר נחנך ב-1917
* מלון פאלאס בזאגרב אשר נחנך ב-1891מלון פאלאס בזאגרב אשר נחנך ב-1891
* היכל האמנות בזאגרב אשר נחנך ב-1898היכל האמנות בזאגרב אשר נחנך ב-1898
* בית המשמר הלאומי הקרואטי שנחנך ב-1899בית המשמר הלאומי הקרואטי שנחנך ב-1899
* הבניין בו שוכן המוזיאון האתנו-גרפי בזאגרב ונבנה ב-1903הבניין בו שוכן המוזיאון האתנו-גרפי בזאגרב ונבנה ב-1903

קישורים חיצוניים
----------------

ויקישיתוף מדיה וקבצים בנושא **הניגסברג ודויטש** בוויקישיתוף
* הניגסברג ודויטש, באתר האנציקלופדיה הקרואטית (בקרואטית)

הערות שוליים
------------

1. ↑  ליאו הניגסברג – ביוגרפיה, באתר zbl.lzmk.hr (בקרואטית).
2. ↑  יוליוס דויטש – ביוגרפיה, באתר zbl.lzmk.hr (בקרואטית).
3. ↑  פוואו דויטש – ביוגרפיה, באתר zbl.lzmk.hr (בקרואטית).